stanford-oval/wikipedia huggingface dataset:
คะนัง กิราตกะ
อุปนิสัย

แม้คะนังจะมีชาติกำเนิดมาจากคนป่าที่ถูกดูแคลนว่าไร้ความเจริญ แต่คะนังก็ทำให้ทราบเป็นที่ประจักษ์ว่าคะนังก็เป็นเด็กที่มีความฉลาดหลักแหลม มีไหวพริบ รู้จักประจบประแจงมากเป็นที่สุด มีโวหารดีและมีความจำแม่นยำ แต่เดิมเมื่อแรกเข้าวังคะนังจะกินเพียงข้าวสุกกับกล้วยน้ำว้า ต่อมาพระวิมาดาเธอฯ ก็ให้ลองทานอาหารอื่นบ้าง เมื่อมีอาหารแปลก ๆ ก็จะถามชื่อไว้ เพื่อที่คราวหลังจะได้กราบบังคมทูลถูกว่าอาหารนั้นชื่ออะไร และแต่เดิมคะนังไม่ชอบสวมเสื้อผ้า ไม่ว่าจะหนาวหรือร้อน ภายหลังจึงให้หัดสวม และเมื่อสวมใส่เป็นแล้วก็มีเครื่องแต่งกายเพิ่มขึ้นเป็นจำนวนมาก ทั้งชุดลำลอง, ชุดตามเสด็จ หรือชุดเต็มยศ โดยมีพระบาทสมเด็จพระจุลจอมเกล้าเจ้าอยู่หัวทรงพระราชดำริออกแบบพระราชทานทั้งสิ้น
ทั้งนี้คะนังมีความสามารถด้านละครไทย แม้แต่ท่ายากก็สามารถทำได้ดี เมื่อครั้งที่พระบาทสมเด็จพระจุลจอมเกล้าเจ้าอยู่หัวทรงพระราชนิพนธ์เรื่อง "เงาะป่า" โดยมีคนังเป็นตัวเอก จึงให้หม่อมเพื่อน บุนนาค เป็นผู้ฝึกสอน แต่คะนังเองก็สามารถทำการแสดงได้ดีถูกจังหวะจะโคนแม่นยำทั้ง ๆ ที่มีเวลาฝึกน้อยก่อนออกแสดง
แม้ว่าตัวจะอยู่ภายใต้พระบรมโพธิสมภารของพระมหากษัตริย์สยามแล้ว แต่คะนังก็ยังไม่เคยลืมพี่น้องหรือพวกพ้อง จึงกราบบังคมทูลขอให้ส่งรูปเขาไปให้พี่น้องบ้าง
ความนิยม

เดือนธันวาคม ร.ศ. 124 (พ.ศ. 2448) พระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้ถ่ายรูปคะนังพิมพ์ขายที่ร้านถ่ายรูปหลวงในงานวัดเบญจมบพิตร ราคาขายแผ่น 3 บาท ซึ่งขณะนั้นถือว่าสูงมาก แต่ปรากฏว่าขายดีจนไม่พอขาย แต่เดิมพิมพ์รูปไว้เพียง 230 รูป ต้องพิมพ์เพิ่มอีก ได้เงินจากรูปเกือบ 1,200 บาท รายได้แบ่งออกเป็นสามส่วนคือ ถวายวัดส่วนหนึ่ง, ค่ากระดาษน้ำยาพิมพ์รูปส่วนหนึ่ง และพระราชทานแก่คะนังส่วนหนึ่ง
เจ้าพระยายมราช (ปั้น สุขุม) กับท่านผู้หญิงตลับ ยมราช
พระอรรคชายาเธอ พระองค์เจ้าสายสวลีภิรมย์ กรมขุนสุทธาสินีนาฏ
คะนังในวัยเด็กช่วงที่ยังไม่ชอบสวมเสื้อผ้า
วัดละมุด (จังหวัดสมุทรสงคราม)

สำหรับวัดละมุดแห่งอื่น ดูที่ วัดละมุด
| วัดละมุด |
| --- | --- |

ชื่อสามัญ: วัดละมุด, วัดละมุดสุทธาวาส
ที่ตั้ง: ตำบลเหมืองใหม่ อำเภออัมพวา จังหวัดสมุทรสงคราม 75110
ประเภท: วัดราษฎร์
นิกาย: มหานิกาย
เจ้าอาวาส: พระปลัด จักรพบ กนฺตสีโล
 สถานีย่อยพระพุทธศาสนา
วัดละมุด เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม
วัดละมุด หรือ วัดละมุดสุทธาวาส เป็นวัดโบราณไม่ทราบว่าใครเป็นผู้สร้าง ตั้งวัดเมื่อ พ.ศ. 2146 ได้รับพระราชทานวิสุงคามสีมาเมื่อ พ.ศ. 2154 แต่เดิมวัดนี้สร้างเป็นเรือนไม้ทั้งสิ้น ทั้งอุโบสถ กุฏิสงฆ์ หอฉัน หอสวดมนต์ ต่อมาได้ผุพังตามกาลเวลา ทางวัดจึงสร้างอุโบสถใหม่ ก่ออิฐถือปูน แต่ยังรักษาสภาพทรวดทรงเดิมเอาไว้ คือ อุโบสถมีลักษณะเป็นโบสถ์มหาอุต มีประตูด้านหน้าประตูเดียว กุฏิสงฆ์ส่วนหนึ่งยังรักษาสภาพเดิมไว้ อีกส่วนสร้างใหม่แต่ยังมีลักษณะของวัดโบราณ ภายในอุโบสถมหาอุต ประดิษฐานพระประธานเป็นพระพุทธรูปปูนปั้นปางมารวิชัย ใบเสมาคู่ และยังมีพระพุทธรูปหล่อทองเหลือง ปางมารวิชัย ที่หอสวดมนต์
อุโบสถ มีหลังคาเครื่องไม้มุงกระเบื้อง ด้านข้างมีชายคาปีกนกโดยรอบ เจดีย์บรรจุอัฐิเจดีย์ก่ออิฐถือปูนย่อมุมไม้สิบสองตั้งอยู่บนฐานเขียงมีระเบียงขนาดเล็กล้อมรอบ ฐานเจดีย์เป็นฐานสิงห์ซ้อนกัน 3 ชั้น โบราณวัตถุของวัด คือ จารึกบนกระดานชนวนอยู่ในกรอบไม้ แขวนอยู่ในกุฏิสงฆ์เป็นอักษรบาลี ตัวสีทอง มีจำนวน 3 แผ่น ตู้พระธรรมตู้ไม้สี่เหลี่ยม ขาหมูสี่เหลี่ยม เขียนลายรดน้ำเป็นรูปรามเกียรติ์ ศิลปะสมัยกรุงรัตนโกสินทร์ หลักหินลักษณะเป็นแท่งหินสี่เหลี่ยมขนาดใหญ่ ปักเรียงอยู่บริเวณด้านหน้าวัดติดกับแม่น้ำ สันนิษฐานว่าเป็นหลักเขตแสดงเขตวิสุงคามสีมา
ฮาม (บุตรโนอาห์)

| ฮาม |
| --- | --- |
ภาพจากศตวรรษที่ 16 วาดโดย Guillaume Rouillé
บุตร: คูช อียิปต์ พูต คานาอัน
บิดามารดา: โนอาห์
ฮาม  (ใน ฮีบรู: חָם อาหรับ: حام) ตามตารางของประชาชาติ ในพระธรรมปฐมกาล เป็นบุตรคนที่สองของโนอาห์  และเป็นบิดาของ คูช อียิปต์ พูต และ คานาอัน
วงศ์วานของฮามถูกตีความโดย โยเซพุส และคนอื่นๆ ว่ามีประชากรอาศัยอยู่ในแอฟริกาและบางส่วนที่อยู่ติดกันของเอเชีย พระคัมภีร์กล่าวถึง อียิปต์ ว่าเป็น "ดินแดนของฮาม" ในสดุดี 78:51; 105:23, 27; 106:22; 1 พงศาวดาร 4:40.
ในพระคัมภีร์

ปฐมกาล 5:32 กล่าวว่า โนอาห์ให้กำเนิด เชม, ฮาม และยาเฟท ในวัย 500 ปี และใน ปฐมกาล 9:20-27 กล่าวถึงการที่โนอาห์สาปแช่งคานาอัน บุตรฮาม
20โนอาห์เริ่มเป็นคนทำสวนและปลูกองุ่น 21แล้วท่านดื่มเหล้าองุ่นและเมา แล้วก็นอนเปลือยกายอยู่กลางเต็นท์ของท่าน 22ฮามผู้เป็นบิดาคานาอันเห็นบิดาของเขาเปลือยกายอยู่ จึงบอกพี่ชายทั้งสองที่อยู่ภายนอก 23เชมกับยาเฟทก็เอาผ้าพาดบ่าทั้งสองคนแล้วก็เดินถอยหลังเข้าไปปกปิดกายของบิดาที่เปลือยอยู่ โดยไม่ได้หันหน้าดูบิดาที่เปลือยกายอยู่นั้น
24เมื่อโนอาห์สร่างเมาแล้ว และรู้ว่าบุตรสุดท้องทำกับท่านอย่างไร 25จึงพูดว่า
26ท่านกล่าวด้วยว่า
ในศาสนาอิสลาม

ฮาม อิบน์ นูห์ เขาเป็นบุตรชายคนที่ 2 ของนบีนูห์ จาก วาฆิละฮ์ภรรยาของท่านและชาวฮาม
มีต้นกำเนิดมาจากเขา เขาเป็นหนึ่งในบุตรชายสามคนของนบีนูห์ที่ศรัทธาในตัวท่านและในสาส์นที่ประกาศของท่าน ดังนั้นพวกเขาจึงขึ้นเรือไปพร้อมกับท่านเพื่อหลีกเลี่ยงน้ำท่วมที่อัลลอฮ์ทรงส่งไปทำลายผู้ปฏิเสธศรัทธา  ส่วนน้องชายคนที่สี่ชื่อ กันอาน หรือ ยาม ซึ่งจมน้ำตายพร้อมกับแม่ คือ  นางวะฆิละฮ์เพราะไม่ยอมขึ้นเรือและไม่ศรัทธา
ภาพประกอบนี้จาก Nuremberg Chronicle ในศตวรรษที่ 16 ใช้ตัวสะกดว่า "Cham"
วัดลังกา (จังหวัดสมุทรสงคราม)

| วัดลังกา |
| --- | --- |

ที่ตั้ง: ตำบลบางช้าง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดลังกา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางช้าง อำเภออัมพวา จังหวัดสมุทรสงคราม
มีเรื่องเล่ากันว่า พื้นที่บริเวณที่สร้างวัด เดิมเป็นป่าไม่มีเจ้าของ มีพระแขก 2 รูป พูดไทยไม่ได้ มาพักอาศัยอยู่ ชาวบ้านเกิดศรัทธาจึงสร้างกุฏิเล็ก ๆ 2 หลัง ถวายเป็นที่พักและอาราธนาให้ท่านอยู่จำพรรษา ในระหว่างนั้นมีพระภิกษุจากสำนักอื่นมาพักอาศัยด้วย ต่อมาวัดได้รับการปฏิสังขรณ์และสร้างถาวรวัตถุต่าง ๆ โดยความร่วมมือทั้งฝ่ายสงฆ์และชาวบ้านในตำบลนี้ เมื่อขอตั้งวัดเมื่อ พ.ศ. 2379 จึงตั้งชื่อว่า "วัดลังกา" เพื่อเป็นอนุสรณ์แก่พระแขก 2 รูปนั้น สันนิษฐานว่าเป็นพระจากศรีลังกามากกว่าอินเดีย
สภาพของวัดลังกาในระยะแรกไม่ค่อยเจริญนัก เพราะชาวบ้านมาตั้งบ้านเรือนทำมาหากินยังน้อย อีกทั้งยังมีอีกสองวัดตั้งอยู่ใกล้ ๆ คือ วัดโรงธรรมและวัดพักตราราม ต่อมาชาวบ้านช่วยกันทำนุบำรุงวัด และได้อาราธนาพระจากที่อื่นมาจำพรรษาจนถึงสมัย พระอธิบายโต๊ะ พฺรหมฺสโร เป็นเจ้าอาวาสวัด จึงได้เจริญขึ้น โดยร่วมกับสร้างอุโบสถ กุฏิสงฆ์ หอสวดมนต์ หอฉัน สร้างด้วยไม้ทั้งสิ้น วัดลังกาได้รับพระราชทานวิสุงคามสีมา เมื่อวันที่ 8 พฤศจิกายน พ.ศ. 2526 สิ่งสำคัญได้แก่ พระประธานในอุโบสถสร้างมาพร้อมกับวัด กุฏิสงฆ์สร้างด้วยไม้สักทรงไทย
เมอร์เซเดส-เบนซ์ เอส-คลาส

| เมอร์เซเดส-เบนซ์ เอส-คลาส |
| --- | --- |

ภาพรวม
บริษัทผู้ผลิต: เมอร์เซเดส-เบนซ์
เริ่มผลิตเมื่อ: พ.ศ. 2494 - ปัจจุบัน
ตัวถังและช่วงล่าง
ประเภท: รถยนต์นั่งประเภทหรูหราขนาดใหญ่ (Full-size Luxury Car)
รูปแบบตัวถัง: ซีดาน 4 ประตู คูเป้ 2 ประตู (พ.ศ. 2535-2564)
รุ่นที่คล้ายกัน: เอาดี้ เอ8 เล็กซัส แอลเอส อินฟินิที คิว45 บีเอ็มดับเบิลยู 7 ซีรีส์ ลินคอล์น คอนติเนนทัล ลินคอล์น ทาวน์ คาร์ จากัวร์ เอ็กซ์เจ มาเซราตี ควอตโตรปอร์เต โตโยต้า คราวน์ มาเจสตา นิสสัน ซิมา
ระบบส่งกำลัง
เครื่องยนต์: 2.2-6.2 ลิตร I4, I5, I6, V6, V8, V12
ระยะเหตุการณ์
รุ่นก่อนหน้า: เมอร์เซเดส-เบนซ์ W187
รุ่นต่อไป: ยังไม่มี
เมอร์เซเดส-เบนซ์ เอส-คลาส (Mercedes-Benz S-Class) เป็นรถซีดาน ที่ใหญ่ที่สุด ที่เมอร์เซเดส-เบนซ์ผลิต และเป็นรถธง ของเมอร์เซเดส-เบนซ์ด้วย โดยเริ่มการผลิตเมื่อ พ.ศ. 2494 จนถึงปัจจุบัน เป็นรถซีดานระดับหรูหราที่ขายดีที่สุดในโลก วิวัฒนาการแบ่งตามช่วงเวลาได้ดังนี้
W187 (พ.ศ. 2494-2498)

โฉมนี้ ใช้เครื่องยนต์ 6 สูบ 2200 ซีซี รูปทรงรถคล้ายคลึงกับ W136 ของ อี-คลาส แต่ไฟหน้าของ W187 จะติดตั้งลงไปในแผ่นบังโคลน ส่วน W136 จะเป็นไฟที่แยกไว้ต่างหาก ตัวถังมี 3 แบบ คือ ซีดาน คูเป้ และเปิดประทุน
W180 และ W128 (พ.ศ. 2497-2503)

W180 ผลิตระหว่าง พ.ศ. 2497 - พ.ศ. 2502 เป็นเครื่องยนต์ 6 สูบ 2195 ซีซี ซึ่งถือว่ามากในยุคนั้น โฉมนี้ใช้โค้ดหลังรถว่า 220a กับ 220S  ใช้เกียร์ธรรมดา 4 สปีด ขายในราคาระหว่าง 4,175 - 7,138 ดอลลาร์สหรัฐ (แล้วแต่รุ่น) ซึ่งเทียบเท่า 1.1 - 1.9 ล้านบาทในปัจจุบัน โฉมนี้ มีชื่อเล่นว่า "Ponton" ซึ่งในช่วงของ W180 ได้มีรถแฝดออกมา ซึ่งจะมีรายละเอียดโดยรวมคล้ายกัน แต่จะมีความต่างเล็กน้อย คือ W128
W128 ผลิตระหว่าง พ.ศ. 2501 - พ.ศ. 2503 ใช้เครื่องยนต์ 6 สูบ 2195 ซีซี  ใช้โค้ดหลังรถ 220SE กับ 220SEb เกียร์ธรรมดา 4 สปีด โดยโฉมนี้ มีชื่อเล่นว่า "Ponton" เช่นกัน ซึ่งคำว่า Ponton มาจากคำว่า Pontoon ในภาษาเยอรมนี แปลว่า เรือท้องแบน
W111 และ W112 (พ.ศ. 2502-2514)

W111 ผลิตระหว่าง พ.ศ. 2502 – พ.ศ. 2514 ใช้เครื่องยนต์ 6 สูบ ใช้โค้ดหลังรถ 220b หรือ 220Sb หรือ 220SEb โดย W111 นี้ มีชื่อเล่นว่า "Fintail"
W112 ผลิตระหว่าง พ.ศ. 2504 – พ.ศ. 2510 ซึ่งซ้อนทับกับช่วงเวลาของ W111 พอดี เนื่องจากเป็นรถที่รูปลักษณ์ภายนอกคลายกัน และจัดว่าเป็นโฉมเดียวกัน แต่จะเป็นรุ่นที่หรูหรากว่า W111 ใช้โค้ดหลังรถว่า 300SE หรือ 300SEL โดย W112 นี้ มีชื่อเล่นว่า Fintail เช่นกัน ซึ่งแปลว่ามี Tailfins หรือ "ครีบหลัง" อยู่บนกระโปรงหลังรถทั้ง 2 ข้าง
W108 และ W109 (พ.ศ. 2508-2515)

โฉมนี้ ใช้โค้ดหลังรถว่า 250S หรือ 250SE หรือ 300SEb หรือ 280S หรือ 280SE หรือ 280SEL
ในประเทศไทย รถยนต์เมอร์ซิเดส เบนซ์ 600 รหัสตัวถัง W100 ทั้งสองคันนี้ เป็นอดีตรถยนต์พระที่นั่งในพระบาทสมเด็จพระปรมินทรมหาภูมิพลอดุลยเดช รถยนต์องค์ที่หนึ่งคือ 600 SWB 1966 หมายเลขทะเบียน 1ด-0001 เป็นแบบตัวถังสั้น และจะมีแค่เพียง 4 ประตูเท่านั้น ใช้เครื่องยนต์ M100 6,322 cc V8 หรือเป็นเครื่องต้นแบบของตระกูล AMG ที่ใช้อยู่ทุกวันนี้ รถยนต์องค์ต่อมาคือ 600 “Pullman Landaulet” หมายเลขทะเบียนปัจจุบัน ร.ย.ล.9 สำหรับคันนี้มีความพิเศษกว่า 600 LWB มาก เพราะตัวถังจะยาวเหมือนกับลีมูซีนทั่วไปที่เราเคยเห็นกัน และ 600 องค์นี้ยังสามารถเปิดหลังคาส่วนหลังได้ หรือที่เรียกว่า “Landaulet” ใช้เครื่องยนต์ M100 6,322 cc V8 เช่นเดียวกับรุ่น 600 LWB และรถยนต์องค์นี้เป็นอีกองค์หนึ่งที่มีความนิยมมากสำหรับพระมหากษัตริย์ในประเทศต่างๆ และประเทศไทยก็มี 1 คันเท่านั้น และองค์นี้เคยมีนิตยสารในต่างประเทศบอกว่าเป็น 1 ใน 32 คันในโลก สภาพเหมือนเดิมตั้งแต่ออกจากโรงงานมาเมื่อหลายสิบปีก่อน
W116 (พ.ศ. 2515-2523)

โฉมนี้ มีการใช้ระบบแอนตี้ล็อกเบรก (ABS) เป็นครั้งแรกและระบบถุงลมนิรภัยสำหรับคนขับ(Airbag) เป็นครั้งแรกเช่นกันในรุ่น 450SEL 6.9 ซึ่งเป็นเรือธงของโฉมนี้ นอกจากนี้ W116 ยังได้รับรางวัลชนะเลิศรถยนต์ยุโรปยอดเยี่ยมแห่งปี (European Car of the Year) ประจำปี พ.ศ. 2517
W116 เป็นโฉมแรกที่เมอร์เซเดส-เบนซ์ตั้งชื่อว่า S-Class (โฉมก่อนหน้านี้จะเรียกกันว่า Ponton และ Fintail หรือเรียกรหัสโฉม (W108) แต่ไม่ได้ใช้ชื่อ S-Class อย่างเป็นทางการ) ซึ่งย่อมาจาก "Special Class"
W126 (พ.ศ. 2522-2535)

โฉมนี้ โฉมที่สองที่มีเทคโนโลยีถุงลมนิรภัย, เข็มขัดนิรภัย และ ระบบเบรก ABS เป็นโฉมที่มีการผลิตนานที่สุดในกลุ่ม S-Class ทั้งหมด แต่ก็มีกระแสตอบรับในแง่ลบออกมาบ้าง เพราะในช่วงโฉมนี้เกิดวิกฤติน้ำมันแพงขึ้นรอบหนึ่งซึ่งทำให้มีการกำหนดสเปกขึ้นมาต่างหากสำหรับกลุ่มประเทศในทวีปอเมริกาหรือที่เรียกกันว่า SPEC U.S. ที่มีรายละเอียดต่างจากสเปกทั่วไป ทั้งด้านรูปลักษณ์และข้อมูลทางเทคนิค
ถึงกระนั้น W126 ก็ยังกวาดรางวัลได้มากมาย เช่นรางวัล "รถยนต์ปลอดภัยยอดเยี่ยมแห่งปี" จากสถาบันข้อมูลความเสียหายบนทางหลวง, ติดอันดับตารางรถที่ได้รับคะแนนพึงพอใจสูงสุดจากลูกค้าอันดับ 1, รางวัลรถยนต์ยอดเยี่ยมแห่งปี ค.ศ. 1981 จากนิตยสาร Wheels Magazine
W140 (พ.ศ. 2534-2542)

โฉมนี้ เมอร์เซเดสมีคู่แข่งสำคัญรายใหม่ คือ เล็กซัส แอลเอส (Lexus LS)
W140 เป็นเมอร์เซเดส-เบนซ์ เอส-คลาส โฉมสุดท้ายที่มีการผลิตเกียร์ธรรมดา โฉมถัดจากนี้เป็นต้นไปจะคงเหลือแต่เกียร์อัตโนมัติเท่านั้น ซึ่งโฉมนี้ในไทยรู้จักในชื่อ "ปลาวาฬปราบเสี่ย"
W140 รุ่น S600 เป็นรถยนต์ที่เจ้าหญิงไดอาน่าแห่งเวลส์ ทรงประสบอุบัติเหตุสิ้นพระชนม์ในวันที่ 31 สิงหาคม พ.ศ. 2540 ณ กรุงปารีส ประเทศฝรั่งเศส อันเนื่องมาจาก การที่พระองค์ทรงพยายามเสด็จหลบหนีกลุ่มช่างภาพอิสระ (ปาปารัสซี่) ซึ่งพยายามสะกดรอยตามพระองค์ขณะทรงประทับอยู่ที่ปารีส นายอองรี ปอล ซึ่งเป็นคนขับรถ พยายามเร่งความเร็วเพื่อหลบหนีจากการติดตาม จนเมื่อถึงอุโมงค์ พอยต์ เดอ อัลมา ซึ่งมีความลาดชันสูง รถได้ไหลลงและมีความเร็วสูงขึ้น และเมื่อถึงทางโค้ง รถพุ่งชนแผงเหล็กกั้นอุโมงค์ และเสียหลักหมุนไปชนแผงกั้นอุโมงค์อีกฝั่งหนึ่ง หม้อน้ำระเบิดอย่างรุนแรง คนขับรถและพระสหายรวม 2 คน เสียชีวิตทันที ส่วนเจ้าหญิงและองครักษ์ได้รับบาดเจ็บสาหัส ซึ่งเจ้าหญิงสิ้นพระชนม์ในเวลาต่อมา ส่วนองครักษ์ แพทย์สามารถช่วยชีวิตไว้ได้
W220 (พ.ศ. 2542-2549)

โฉมนี้มีขนาดภายนอกที่ดูเล็กกว่า แต่ภายในได้รับการออกแบบให้ดูโอ่โถงกว้างขวางกว่ารุ่นก่อนๆ อย่างเห็นได้ชัด และยกเลิกการผลิตเกียร์ธรรมดา คงเหลือไว้แต่เกียร์อัตโนมัติ
W220 ได้รับรางวัล รถยนต์อนุรักษ์สิ่งแวดล้อมยอดเยี่ยม จากคณะกรรมการเทคโนโลยีแห่งเยอรมนี ,รางวัลการบุกเบิกเทคโนโลยีใหม่ๆ จาก Popular Science ,รางวัลรถยนต์ยอดเยี่ยมแห่งปี พ.ศ. 2542 จากนิตยสาร Wheels Magazine
นอกจากนี้ เอส-คลาส W220 รุ่น S600 Pullman เคยได้เป็นรถประจำตำแหน่งนายกรัฐมนตรีของประเทศไทย (อภิสิทธิ์ เวชชาชีวะ) จนถึงปี 2553 ก่อนจะเปลี่ยนเป็น เรนจ์ โรเวอร์ รุ่นที่ 3
W221 (พ.ศ. 2548-2556)

โฉมนี้ ใหญ่กว่า W220 เล็กน้อย เป็นโฉมที่ใช้เกียร์ 7สปีดและ5สปีด เครื่องยนต์มีให้เลือกคือ 2.1,3.0,4.0 ดีเซล และ3.5,4.6,4.7,5.5 V8,5.5 V12,6.2AMGและ6.0 AMG
W221 ได้รับรางวัล รถยนต์ปลอดภัยเป็นเลิศ จาก นิตยสาร Popular Mechanics ,รางวัลการออบแบบยอดเยี่ยมจากนิยสาร Wheels Magazine ,รางวัลรถยนต์หรูหรายอดเยี่ยมแห่งปี ค.ศ. 2007 จากนิตยสาร What Car? ,รางวัลรถยนต์หรูหรายอดเยี่ยมแห่งปี พ.ศ. 2550 จาก Fleet News
ในประเทศไทย รถยนต์เมอร์ซิเดส เบนซ์ เอส 500 LWB W221 Pre-Facelift ถูกใช้เป็นรถยนต์พระที่นั่งในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โดยใช้เลขทะเบียน 1ด-3905 และ 1ด-9410 กรุงเทพมหานคร ตามลำดับ นอกจากนั้น รถยนต์เมอร์ซิเดส-เบนซ์ เอส 600 LWB W221 Pre-Facelift ถูกใช้เป็นรถยนต์พระที่นั่งในพระองค์ พระบาทสมเด็จพระวชิรเกล้าเจ้าอยู่หัว โดยใช้เลขทะเบียน ร.ย.ล.8 อีกด้วย
นอกจากนั้น รถยนต์เมอร์ซิเดส เบนซ์ เอส 500 LWB W221 Facelift ยังถูกใช้เป็นรถยนต์พระที่นั่งในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยใช้เลขทะเบียน 1ด-6905 กรุงเทพมหานคร อีกด้วย
W222 (พ.ศ. 2556 - 2563)

Mercedes-Benz S-class W222 ต้นแบบถูกออกแบบโดยดีไซเนอร์ชาวเกาหลีใต้ เปิดตัวครั้งแรกในฮัมบวร์คประเทศเยอรมัน ในไทยเปิดตัวครั้งแรกเป็นรุ่นนำเข้าทั้งคัน CBU ในรุ่น S400 Hybrid ซึ่งเป็นเบนซินไฮบริดปรกติ ราคา 11.4 ล้าน ก่อนจะเปิดตัว S300 BLUETEC-HYBRID ซึ่งเป็นดีเซลไฮบริด รุ่นแรกของไทย ประกอบในประเทศCKD ตามมาราคา 6.2 ล้าน  ต่อมาได้เปิดตัว S500e พร้อมเปลี่ยนขุมพลังขับเคลื่อนเป็น Plug-in Hybrid เครื่องยนต์ 3.0L เบนซินเทอร์โบคู่ปลั๊กอินไฮบริด ราคาเริ่มต้น 5.99 ล้าน ก่อนจะเปิดตัวไมเนอร์เชนจ์ครั้งแรกในไทยตามที่เปิดตัวในตลาดจีน โดยเปิดตัว S350d เครื่องดีเซลก่อน และได้เปิดตัว S560e รุ่น Plug-in Hybrid ตามมาทีหลัง
เป็นครั้งแรกในโลกที่ S-class ใช้ช่วงล่างแบบปรับได้จากภายในรถ สร้างบนพื้นฐานของช่วงล่างแบบถุงลม ปรับความหนืดของช็อคอัพด้วยไฟฟ้า ร่วมกับพวงมาลัยแบบแปรผันน้ำหนักที่เลือกปรับระดับได้โดยผู้ขับขี่
ได้รางวัล World car of the year 2014 ประเภท Luxury car จาก WCA
ในประเทศไทย รถยนต์เมอร์ซิเดส เบนซ์ เอส 500 LWB W222 ถูกใช้เป็นรถยนต์พระที่นั่งในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัคราชกามารี กรมพระศรีสวางควัฒน วรขัตติยราชนารี และ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โดยใช้เลขทะเบียน 1ด-7905 1ด-5906 และ 1ด-3907 กรุงเทพมหานคร ตามลำดับ และ รถยนต์เมอร์ซิเดส เบนซ์ เอส 600 Guard Sedan Long รถยนต์ที่ถูกคัดเลือกโดยคณะกรรมการภายใต้รัฐบาลของ ประยุทธ์ จันทร์โอชา
ข้อมูลเพิ่มเติม

ข้อมูล เอส-คลาส W221 จากเมอร์เซเดส-เบนซ์ ประเทศไทย
เมอร์เซเดส-เบนซ์ W187
เมอร์เซเดส-เบนซ์ เอส-คลาส W128
เมอร์เซเดส-เบนซ์ เอส-คลาส W111
เมอร์เซเดส-เบนซ์ เอส-คลาส W108
เมอร์เซเดส-เบนซ์ เอส-คลาส W116
เมอร์เซเดส-เบนซ์ เอส-คลาส W126
เมอร์เซเดส-เบนซ์ เอส-คลาส W140
เมอร์เซเดส-เบนซ์ เอส-คลาส W220
เมอร์เซเดส-เบนซ์ เอส-คลาส W221
เมอร์เซเดสเบนส์ เอสคลาส W222
เมอร์เซเดสเบนส์ เอสคลาส W223
เมอร์เซเดส-มายบัค เอสคลาส Z223
กีฬาเบสบอลในโอลิมปิกฤดูร้อน 1988

แม่แบบ:เบสบอลโอลิมปิกฤดูร้อน1988
การแข่งขันเบสบอลในโอลิมปิกฤดูร้อน 1988 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 20-27 กันยายน พ.ศ. 2531 จัดขึ้นที่สนาม Jamsil Baseball Stadium ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน  คน จาก 8 ประเทศ
ประเทศที่เข้าร่วมแข่งขัน

Blue Division
จีนไทเป
ญี่ปุ่น
เนเธอร์แลนด์
ปวยร์โตรีโก
White Division
ออสเตรเลีย
แคนาดา
เกาหลีใต้
สหรัฐ
สรุปเหรียญรางวัล

บทความหลัก: สรุปเหรียญโอลิมปิกฤดูร้อน 1988
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมชาย |  สหรัฐ Jim Abbott, P  Bret Barberie, IF  Andy Benes, P  Jeff Branson, IF  Mike Fiore, OF  Tom Goodwin, OF  Ty Griffin, IF  Andrew Kobliska, OF  Tino Martinez, IF  Bill Masse, OF  Ben McDonald, P  Mike Milchin, IF/P  Mickey Morandini, OF  Charles Nagy, P  Doug Robbins, C  Scott Servais, C  Dave Silvestri, IF  Joe Slusarski, P  Ed Sprague, IF  Robin Ventura, IF  Ted Wood, OF  Mark Marquess, head coach  Skip Bertman, assistant coach  Dave Bingham, assistant coach  Ron Polk, assistant coach |  ญี่ปุ่น 1 Masafumi Nishi, IF  2 Hiroki Katsuragi, IF  3 Kunji Yonezaki, IF  6 Kenjiro Nomura, IF  8 Terushi Nakajima, OF  9 Hirofumi Ogawa, IF  10 Daisuke Tsutsui, IF  11 Tetsuya Shiozaki, P  12 Tomio Watanabe, P  14 Tetsu Suzuki, P  15 So Kikuchi, P  16 Shuji Yoshida, P  18 Takehiro Ishii, P  19 Hideo Nomo, P  20 Atsuya Furuta, C  21 Makoto Maeda, OF  22 Atsuyoshi Otake, C  25 Yasushi Matsumoto, OF  27 Kenji Tomashino, OF  28 Tsuyoshi Omori, IF  30 Yoshinobu Suzuki, head coach  31 Katsuji Kawashima, assistant coach  32 Masatake Nakayama, assistant coach |  ปวยร์โตรีโก Albert Bracero  Elliot Cianchini  Luis O. Davila  Jesus I. Feliciano  James C. Figueroa  Anthony Garcia  Efrain Garcia  Eddie Horrio  Jose Lorenzana  Victor L. Martinez  Roberto Mateo  Jose V. Melendez  Angel A. Morales  Benedicto Poupart  Mariano Quinones  Luis Ramos  Jorge Robles  Abimael Rosario  Roberto Santana  Wilfredo Velez |
วัดราษฎร์บำรุง (จังหวัดสมุทรสาคร)

สำหรับวัดราษฎร์บำรุงแห่งอื่น ดูที่ วัดราษฎร์บำรุง
| วัดราษฎร์บำรุง |
| --- | --- |
อุโบสถหลังเก่า

ชื่อสามัญ: วัดราษฎร์บำรุง, วัดหงอนไก่
ที่ตั้ง: เลขที่ 43 หมู่ที่ 2 ซอยสายใยรัก-คลองมะเดื่อ 5 ถนนสายใยรัก ตำบลคลองมะเดื่อ อำเภอกระทุ่มแบน จังหวัดสมุทรสาคร 74110
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อปางปาลิไลยก์
 สถานีย่อยพระพุทธศาสนา
วัดราษฎร์บำรุง หรือ วัดหงอนไก่ เป็นวัดราษฎร์สังกัดมหานิกายในหมู่ที่ 2 บ้านคลองอ่อนใจ ตำบลคลองมะเดื่อ อำเภอกระทุ่มแบน จังหวัดสมุทรสาคร ตั้งขึ้นเป็นสำนักสงฆ์เมื่อ พ.ศ. 2438 มีท่านสมภารเทียนเป็นผู้ริเริ่มในการก่อสร้าง นางพวง รอดสมหวัง เป็นผู้มอบที่ดินให้วัดจำนวน 16 ไร่ 3 งาน 85 ตารางวา หมื่นยงค์ มักสันต์ และกำนันแก้ว จันทร์เต็มดวง เป็นผู้อุปถัมภ์ ได้รับพระราชทานวิสุงคามสีมาเมื่อปี พ.ศ. 2444
อาคารเสนาสนะ

อุโบสถหลังเก่าสร้างขึ้นในสมัยรัชกาลที่ 5 มีพิธีผูกพัทธสีมาฝังลูกนิมิตในปี พ.ศ. 2450 เป็นอาคารก่ออิฐถือปูนขนาดค่อนข้างเล็ก หลังคาเครื่องไม้มุงกระเบื้องว่าว มีพาไลมุงสังกะสียื่นออกมาทั้งด้านหน้าและหลังด้านละ 1 ห้อง มีรวยระกาไม้แบบมอญ หน้าบันปูนปั้นตกแต่งลวดลายด้านบนเป็นรูปเทพนม ถัดลงมาเป็นหงส์สองตัวหันหน้าเข้าหากัน มีลวดลายดอกไม้ประดับด้วยเครื่องถ้วยชามเคลือบสี และเครื่องลายครามแบบจีน ส่วนด้านล่างของหน้าบันเป็นรูปมังกรคู่หันหน้าชนกัน ปัจจุบันอุโบสถเป็นอาคารร้าง สภาพทรุดโทรมมาก กรมศิลปากรได้ประกาศขึ้นทะเบียนโบราณสถานและกำหนดเขตที่ดินโบราณสถาน เมื่อวันที่ 29 พฤศจิกายน พ.ศ. 2545
อุโบสถหลังใหม่มีประตูทางเข้าด้านหน้าและหลังด้านละ 2 ประตู ซุ้มประตูและหน้าต่างปูนปั้นลายพันธุ์พฤกษา ประดิษฐานหลวงพ่อโต ยังมีพระพุทธรูปที่ทำจากหินทรายแดง ศิลปะอยุธยาตอนปลาย 1 องค์ และมีพระพุทธรูปสององค์มีจารึกที่ฐานระบุปี พ.ศ. 2475 พระพุทธรูปอีกองค์หนึ่งมีจารึกเป็นตัวอักษรคล้ายอักษรขอมและตัวเลข 2440
กีฬาเบสบอลในโอลิมปิกฤดูร้อน 1964

แม่แบบ:เบสบอลโอลิมปิกฤดูร้อน1964
การแข่งขันเบสบอลในโอลิมปิกฤดูร้อน 1964 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 11 ตุลาคม พ.ศ. 2507 จัดขึ้นที่สนาม Meiji Jingu Yakyujo ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 39 คน จาก 2 ประเทศ
ประเทศที่เข้าร่วมแข่งขัน

ญี่ปุ่น
สหรัฐ
สรุปเหรียญรางวัล

บทความหลัก: สรุปเหรียญโอลิมปิกฤดูร้อน 1964
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมชาย |  สหรัฐ Joe Bosworth  Bill Brasher Al Closter Chuck Dobson Brian Edgerly Mike Epstein Shaun Fitzmaurice Jim Hibbs Bud Hollowell Dick Joyce Bob Karlblom Tommy Keyes Don Novick Walt Peterson Larry Sandel Ken Suarez Gary Sutherland Jim Vopicka Keith Weber |  ญี่ปุ่น Seiji Inaba Iwao Kobayashi Akira Sato Akira Tanaka Shigeo Kondo Tadahiko Kiyosawa Masataka Arai Kouji Hirose Hiroshi Muraki Tsunemichi Tatsuyama Takao Nagano Masashi Takenouchi Masaaki Taura Ryosuke Kondo Yoshiakia Miyawaki Hiroshi Takeda Shuji Kobori Masaji Sato Hiroshi Tozuka Michiteru Edamatsu |  |
วัดลาดใหญ่

| วัดลาดใหญ่ |
| --- | --- |

ที่ตั้ง: หมู่ที่ 11 ทางหลวงชนบท สค.2006 ตำบลลาดใหญ่ อำเภอเมืองสมุทรสงคราม จังหวัดสมุทรสงคราม 75000
ประเภท: วัดราษฎร์
นิกาย: มหานิกาย
เจ้าอาวาส: พระครูวิสุทธิ์สมุทรคุณ (วิชัย)
 สถานีย่อยพระพุทธศาสนา
วัดลาดใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านลาดใหญ่ 2 ตำบลลาดใหญ่ อำเภอเมืองสมุทรสงคราม จังหวัดสมุทรสงคราม ปัจจุบันเจ้าอาวาสคือ พระครูวิสุทธิ์สมุทรคุณ (วิชัย)
วัดลาดใหญ่ตั้งขึ้นเมื่อวันที่ 17 กันยายน พ.ศ. 2513 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553 คุณเปี่ยม นุชน้อย และคุณแป๊ะ จันทร์คง ได้ร่วมกันขออนุญาตตั้งเป็นสำนักสงฆ์ เมื่อ พ.ศ. 2500 โดยประชาชนร่วมกันบริจาคที่ดินรวม 43 ไร่ อาคารเสนาสนะที่สำคัญ ได้แก่ ศาลาการเปรียญแบบโบราณและหอพระไตรปิฎกหลังเก่าตั้งอยู่ในบ่อน้ำ สิ่งโดดเด่นของวัดที่เพิ่งสร้างขึ้นเมื่อไม่นานมานี้คือพระองค์ใหญ่อยู่กลางวัด มีชื่อว่า พระพุทธภวธรรมจักรบรมมหาไตรโลกนาถ วัดยังได้จัดสร้างพระโพธิสัตว์เจ้าแม่กวนอิมปางประทานพร สูง 9 เมตร ปูชนียวัตถุที่สำคัญอื่น ได้แก่ หลวงปู่ใหญ่ หลวงพ่อไชยสิทธิ์ และพระพิฆเนศเป็นต้น
วัดวชิรคาม

| วัดวชิรคาม |
| --- | --- |

ชื่อสามัญ: วัดวชิรคาม, วัดบางนางจีนใน, วัดใหม่ชีรคาม
ที่ตั้ง: หมู่ที่ 4  ตำบลท้ายหาด อำเภอเมืองสมุทรสงคราม จังหวัดสมุทรสงคราม 75000
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธพิชัยสงคราม
เจ้าอาวาส: พระอธิการสมบูรณ์ กิตฺติสาโร
 สถานีย่อยพระพุทธศาสนา
วัดวชิรคาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านท้ายหาด (วชิรคาม) ตำบลท้ายหาด อำเภอเมืองสมุทรสงคราม จังหวัดสมุทรสงคราม ปัจจุบันพระอธิการสมบูรณ์ กิตฺติสาโร ดำรงตำแหน่งเจ้าอาวาส
วัดวชิรคามเป็นวัดโบราณเก่าแก่ ไม่ทราบว่าใครเป็นผู้สร้าง มีข้อมูลตั้งวัดในปี พ.ศ. 2300 เดิมเรียกกันว่า วัดบางนางจีนใน ต่อมาเปลี่ยนเป็น วัดใหม่ชีรคาม แล้วเปลี่ยนมาเป็น "วัดวชิรคาม" วัดได้รับพระราชทานวิสุงคามสีมาเมื่อวันที่ 14 มกราคม พ.ศ. 2484 สิ่งก่อสร้างที่ยังเหลือที่พอจะสันนิษฐานได้ว่าเป็นวัดโบราณคือ อุโบสถหลังเก่า ก่อด้วยอิฐมอญแบบเก่า หน้าอิฐเจาะชนิด 8 รู และ 12 รู ปัจจุบันได้ทรุดโทรมลงมาก ทางวัดจึงได้สร้างอุโบสถหลังใหม่ซึ่งงดงามมาก สร้างเมื่อ พ.ศ. 2482 สิ่งสำคัญของวัดคือ พระพุทธรูปศักดิ์สิทธิ์ที่มีชื่อว่า พระพุทธพิชัยสงคราม จากเชียงตุงประดิษฐานอยู่ที่วิหารเล็ก ๆ หน้าอุโบสถ
เจดีย์ยะดะนาโบน

| วัดยะดะนาโบน |
| --- | --- |
ရတနာပုံဘုရား
เจดีย์ยะดะนาโบน
ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: มเยาะอู้ รัฐยะไข่ พม่า
ที่ตั้งในประเทศพม่า
พิกัดภูมิศาสตร์: 20°35′56″N 93°11′37″E﻿ / ﻿20.598833°N 93.193698°E﻿ / 20.598833; 93.193698
สถาปัตยกรรม
ผู้ก่อตั้ง: พระเจ้ามี่นคะม่อง
เสร็จสมบูรณ์: ค.ศ. 1612; 412 ปีที่แล้ว (1612)
วัดยะดะนาโบน (พม่า: ရတနာပုံဘုရား, [jɛ̀dənàbòʊɰ̃ pʰəjá], แปลว่า กองรัตนะ) เป็นเจดีย์พุทธในเมืองมเยาะอู้ รัฐยะไข่ ประเทศพม่า ตั้งอยู่ที่มุมตะวันออกเฉียงเหนือจากวัดชิตอง สร้างขึ้นเมื่อ ค.ศ. 1612 โดยพระเจ้ามี่นคะม่องและราชินี
วัดวรภูมิราษฎร์บำรุง

| วัดวรภูมิราษฎร์บำรุง |
| --- | --- |

ที่ตั้ง: ตำบลสวนหลวง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์ ณรงค์ สิริวฑฺฒโน
 สถานีย่อยพระพุทธศาสนา
วัดวรภูมิราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนหลวง อำเภออัมพวา จังหวัดสมุทรสงคราม
วัดวรภูมิราษฎร์บำรุงเป็นวัดโบราณในคลองบางลี่ ตั้งเป็นวัดเมื่อ พ.ศ. 2405 ได้รับพระราชทานวิสุงคามสีมา เมื่อวันที่ 5 ตุลาคม พ.ศ. 2449 โดยมีบาสิกาพุ่ม เป็นผู้บริจาคที่ดินให้สร้างวัด เนื้อที่ 8 ไร่ 56 วา ต่อมาทางวัดได้ซื้อเพิ่มเติม และมีผู้มีจิตศรัทธาบริจาคให้อีก หมื่นบริบูรณคุณสาร หรือกำนันวร ได้ดำเนินการขอวิสุงคามสีมา และแสวงหาเจ้าอาวาสมาเริ่มบริหารวัด เมื่อสร้างวัดได้มีผู้มีจิตศรัทธาบริจาคเรือนฝากระดานถวายวัดมากกว่า 10 หลัง เป็นเรือนไม้สักทั้งหลัง อุโบสถ และศาลาการเปรียญของวัด ประชาชนร่วมกัน สร้างจากเรือนบริจาควัสดุในการก่อสร้างใช้ไม้สักทั้งหมด วัดนี้จึงมีสิ่งก่อสร้างเป็นไม้สักทั้งหลัง
อุโบสถเก่าไก้ผุพังไป จึงได้สร้างอุโบสถใหม่ ก่ออิฐถือปนเป็นตึกทั้งหลัง กุฏิสงฆ์ และศาลาการเปรียญ หอสวดมนต์ และหอฉัน เป็นเรือนไม่สักทั้งหลัง นอกนั้นยังอนุรักษ์เป็นเรือนไม้สักทรงไทยไว้ ปูชนียวัตถุที่สำคัญ คือ พระประธานประจำอุโบสถ พระพุทธรูปปูนปั้น ปางมารวิชัย ของเก่าคู่มากับวัด